
Õiend Narva Linnavolikogu määruse eelnõu juurde „Reklaamimaksumäärus“
Antud eelnõuga soovitakse kehtestada Narvas uus reklaamimaksumäärus.
Reklaamimaksumääruse uue redaktsiooni peamiseks eesmärkideks on täpsemalt piiritleda maksusoodustuse saamise ja maksu mittekohaldamise aluseid, millega muutuvad nad selgemaks ja läbipaistvamaks.
Praegusel kehtiv määrus lubab linnavalitsusele anda maksusoodustusi maksumaksjatele, „kes on toetanud rahaliselt linna haridus-, kultuuri-, spordi-, sotsiaalabi-, tervishoiu-, või kommunaal- objektide ehitamist või nende kasutamist või lähtudes teistest ühiskondlikest huvidest“.
Eelnõuga muudetakse määrus maksusoodustuse saamise osas selliseks, et elimineerida või vähendada võimalusi ebavõrdseks kohtlemiseks, konkurentsi moonutamiseks ja üldiselt korruptsiooni tekkimiseks.

Määruse § 10 lõikes 1 sätestatakse täpsed reklaami liigid ja soodustuse suurused. Uute töökohtade loomise toetamiseks soovitakse anda võimalusi saada maksusoodustusi Narvas asuvate tööstusparkidele ja Narva ettevõtete konkurentsivõime tõstmiseks innovaatiliste lahenduste arendamise abil tehnoparkidele.

Maksu mittekohaldamise osas täpsustatakse ja täiendatakse määrus § 11 punktides 4, 5 ja 6 kultuurielu arendamiseks ja spordiürituste toetamiseks.
Määrus täiendatakse punktiga 13, mille eesmärk on aidata kaasa toitlustusettevõtjate tegevuse arendamiseks Narvas (Tallinna kogemus).

Eelnõuga antakse maksumaksjatele võimalus deklareerida maksusid aasta kaupa järjekestva reklaami puhul (§ 12 lg 2), sellega lihtsustatakse maksu deklareerimine ja elimineeritakse rikkumised, mis tekkivad igakuise deklaratsiooni mitte esitamise korral.

Samuti eelnõuga tehakse reklaamimaksumääruse tekstis parandused ja täpsustused lähtudes teistest kehtivatest õigusaktidest sh terminoloogiast.

